als_Latn dik_Latn ron_Latn
KONFERENCËN E PESTË SHKENCORE NDËRKOMBËTARE “Shteti, Shoqëria, e Drejta: Sfidat e Demokracisë dhe Mirëqeverisjes”
Universiteti “Aleksandër Moisiu” Durrës
Fakulteti i Shkencave Politike Juridike
Në bashkëpunim me:
Kolegji Universitar “Luarasi”shpk, Tiranë
Universiteti Hasan Prishtina”, Fakulteti i Filozofisë, Prishtinë, Kosovë
Universiteti i Tiranës,
Universiteti i Europës Juglindore, Tetovë Maqedoni
Fakulteti i Drejtësisë, Universiteti i Prizrenit “Ukshin Hoti”, Kosovë
Universiteti Ndërkombëtar i Strugës, Maqedoni
Tirana Business University
International Institutute for Private Commercial and Competition Law (IIPCCL)
Institute for Scientific Research and Development, Ulcinj.
Qëndra për Marrëdhënie Ndërkombëtare dhe Studime Ballkanike, Shkup, Maqedoni.
Instituti i Studimeve të Europës Juglindore, Tiranë
Instituti Shqiptar për Zhvillimin e Sistemit të Zgjedhjeve, Tiranë
Organizojnë:
KONFERENCËN E PESTË SHKENCORE NDËRKOMBËTARE
“Shteti, Shoqëria, e Drejta: Sfidat e Demokracisë dhe Mirëqeverisjes”
29 Prill 2017 Durrës
Thirrje për pjesëmarrje
Fakulteti i Shkencave Politike Juridike i Universitetit “Aleksandër Moisiu” Durrës, në bashkëpunim me: Kolegjin Universitar “Luarasi”shpk, Tiranë; Fakultetin Filozofik të Universitetit “Hasan Prishtina”, Prishtinë, Kosovë; Institutin e Studimeve Europiane, Universiteti i Tiranës; Universitetin e Evropës Juglindore, Tetovë, Maqedoni; Universitetin Ndërkombëtar të Strugës,Maqedoni; Fakultetin e Drejtësisë, Universiteti“Ukshin Hoti”, Prizren, Kosovë; Institutin “Centar”, Ulqin Mali i Zi; Tirana Business University; International Institutute for Private Commercial and Competition Law; Institutin e Studimeve të Europës Juglindore; Qendrën për Marrëdhënie Ndërkombëtare dhe Studime Ballkanike, Maqedoni; si dhe Institutin Shqiptar për Zhvillimin e Sistemit të Zgjedhjeve, Tiranë, janë të nderuar që të njoftojnë organizimin e konferencës së pestë shkencore ndërkombëtare “Shteti, Shoqëria, e Drejta: Sfidat e Demokracisë dhe Mirëqeverisjes”. Në vizionin dhe misionin e këtij aktiviteti periodik është të nxisë hulumtimet, kërkimin, diskutimin dhe të menduarit kritik rreth çështjeve të lidhura me funksionimin e shtetit dhe qeverisjes, shoqërisë dhe të drejtës si një urë ndërlidhëse në mirë koordinimin dhe mirë funksionimin këtyre elementëve në funksion të zhvillimit të qëndrueshëm dhe sfidave që paraqet ky proces. Qëllimi kryesor i këtij aktiviteti është të stimulojë debatin ndërmjet akademikëve, ekspertëve, përfaqësuesve të organizatave kombëtare dhe ndërkombëtare, autoritetet e qeverisjes rajonale dhe qëndrore si dhe grupeve të interesit etj. në mënyrë që të prezantojnë gjetjet e tyre më të rëndësishme për çështjet, problemet dhe proceset e një interesi më të madh, të cilat janë prezente në Shqipëri, në rajon e më gjerë në Europën Juglindore. Një prej objektivave kryesorë të këtij aktiviteti shkencor është të identifikojë dhe të ndajë ide e zgjidhje praktike të bazuara në evidencë shkencore që mbështesin objektivat e mirëqeverisjes dhe demokracisë, duke e orientuar këtë proces në harmonizimin e tre aspekteve kryesor që janë mirëqeverisja dhe shteti, shoqëria dhe e drejta. Ky aktivitet ofron një mundësi për të sjellë bashkë palët e interesuara nga qeveria, akademikë, përfaqësues kombëtar dhe ndërkombëtar, përfaqësues nga OJF-të të ndajnë zgjidhje praktike drejt arritjes së një shoqërie të qëndrueshme dhe gjithëpërfshirëse. Për të kontribuar në këtë drejtim UAMD dhe partnerët akademikë në Tiranë, Prishtinë, Prizren, Tetovë e Ulqin do të organizojnë një konferencë ndërkombëtare, punimet e së cilës do jenë objekt i debatit publik, i medias dhe më tej i botimit profesional në revistën shkencore të UAMD.
Të gjithë pjesëmarrësit e interesuar mund të paraqesin një abstrakt me 200-300 fjalë. Abstraktet do të shqyrtohen dhe pranohen mbi bazën e cilësisë së tyre dhe lidhjes me fushën e studimit të Konferencës. Të gjithë autorët e përzgjedhur për të marrë pjesë, do të njoftohen nëpërmjet një e- maili, në mënyrë që të dërgojnë punimin e tyre të plotë. Punimi i paraqitur duhet të jetë në përputhje me linjat e propozuara në abstrakt. Të gjitha punimet e përzgjedhura për pjesëmarrje duhet të jenë origjinale dhe të mos jenë publikuar tjetërkund.
Konferenca do të jetë e përqendruar, por jo e kufizuar në tematikat e mëposhtme:
SSD 1 – Sfidat e Globalizmit
SSD 2 – Sfidat e konsolidimit të demokracisë në vendet e Ballkanit Perëndimor
SSD 3 – Proceset tranzitore dhe konsolidues në Europën Lindore dhe Juglindore.
SSD 4 – Sfidat e integrimit të Ballkanit perëndimor
SSD 5 – Roli i proceseve integruese në demokratizimin e shoqërive në Evropën Juglindore
SSD 6 – Institucionet dhe e drejta
SSD 7 – Lidershipi dhe vendimmarrja
SSD 8 – Proceset e integrimit
SSD 9 – Politikat publike në kuadër të demokracisë dhe mirëqeverisjes
SSD 10 – Sistemi Zgjedhor
SSD 11 – Reforma në Drejtësi
SSD 12 – Komunikimi i Lirë
SSD 13 – Grupet e interesit dhe lëvizjet sociale
SSD 14 – Zhvillimet rajonale në shtetin e së drejtës
SSD 15 – Politikat europiane for good governance
SSD 16 – Të drejtat dhe liritë e personit
SSD 17 – Ndikimi i krimit të organizuar në demokraci
SSD 18 – Diplomacia kulturore
SSD 19 – Proceset historike
SSD 20 – Çështje të drejtimit të Burimeve Njerëzore
SSD 21 – Pjesëmarrja në proceset e qeverisjes demokratike
SSD 22 – Çështjet të barazisë gjinore
SSD 23 – Ndryshimi i pikëpamjeve historike në periudhën e tranzicionit
SSD 24 – Tregu i Punës ne Vendet e Ballkanit
SSD 25 – Sfidat e integrimit europian
SSD 26 – Menaxhimi financiar i institucioneve Publike
SSD 27 – Reformat e Sistemit Fiskal ne Ballkan (Barrierat Kufitare)
SSD 28 – Roli dhe funksioni i institucioneve në qeverisjen demokratike
SSD 29 – Emigracioni dhe ndikimi i tij në Demokraci
SSD 30 – Roli i partive politike ne proceset e konsolidimit të demokracisë
SSD 31 – Praktika bashkëkohore në të drejtën penale ndërkombëtare
SSD 32 – Siguria e informacionit dhe privatësisë sfida e ardhshme e mirëqeverisjes
SSD 33 – Pronësia intelektuale si faktor zhvillimi
SSD 34 – Sfidat e Administrimit Publik
DATA TË RËNDËSISHME
Dorëzimi i Abstrakteve -25 Mars 2017
Njoftimi i Pranimit -30 Mars 2017
Dorëzimi i Punimeve -10 Prill 2017
Data e Konferencës -29 Prill 2017
Propozimi me 200-300 fjalë duhet të dërgohet në: ssd2017@uamd.edu.al
Udhëzime për Abstraktin:
Abstraktet e dorëzuara duhet të shkruhen në përputhje me udhëzimet e mëposhtme
• Gjuhët zyrtare të Konferencës janë Anglisht dhe Shqip. Abstrakti i punimeve të paraqitura në gjuhën shqipe duhet të dërgohet në shqip dhe anglisht.
• Abstrakti duhet të tregojë qartësisht qëllimin e kërkimit dhe lidhjen e tij me temën e Konferencës, dhe me seksionin përkatës, qasjen e përdorur, rezultatet kryesore të kërkimit dhe rëndësinë e tyre, si dhe 4-5 fjalë kyçe.
• Emrin e plotë të autorit/autorëve, përkatësinë institucionale, panelin përkatës, dhe adresën e e-mail-it.
• Formati: Abstraktet duhet të paraqiten në formatin Microsoft Word.
Udhëzimet për shkrimin e Punimit:
• Punimi duhet të shkruhet në një dokument Word dhe nuk duhet të jetë më i gjatë se 10 faqe.
• Punimet mund të shkruhen në gjuhën shqipe dhe angleze.
• Formati i shkrimit: 12-pt. Font Times New Roman dhe 10-pt. për referencat, shtojcat, shënimet në fund të faqes, tabelat dhe figurat
Tarifa e Konferencës është 50 euro për autorin e parë dhe nga 20 euro për çdo autor shtesë. Pagesa duhet të kryhet jo më vonë se data 31 Mars 2017 në numrin e llogarisë që do të dërgohet me e-mail tek të gjithë autorët punimet e të cilëve janë pranuar.
Tarifa përfshin:
• Një kopje të Librit të Abstrakteve;
• Çertifikatën e Pjesëmarrjes;
• Kafet e pushimit
• Pushim Dreke
Format e prezantimit të punimeve:
• Prezantim Verbal
• Prezantim me Power Point
• Prezantim me Poster
Lutemi që pjesëmarrësit të përcaktojnë formën e prezantimit të dëshiruar në propozimin e tyre të punimit. Një autor nuk mund të marrë pjesë në më tepër se në dy punime. Bordi shkencor do të përzgjedhë 20 punimet më të mira të cilat në përfundim të Konferencës do të botohen në Revistën Shkencore të UAMD-së.
Do t’iu ishim mirënjohës nëse ju e ndani këtë Thirrje për Pjesëmarrje të Konferencës edhe me kolegët dhe bashkëpunëtorët tuaj. Ju falenderojmë për interesimin tuaj dhe shpresojmë të shihemi në pranverë në qytetin e bukur të Durrësit! Për çdo pyetje lidhur me konferencën, ju lutem të mos hezitoni të kontaktoni:
Ikbale Tepelena
e-mail: ablatepelena@yahoo.com
Tel: +355 69 220 6608
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn eng_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn hat_Latn eng_Latn hat_Latn als_Latn als_Latn bug_Latn zho_Hant vec_Latn